3.2 Člen 11(8) Uredbe (ES) št. 443/2009 Komisiji nalaga sprejetje delegiranih aktov za dopolnitev Uredbe, med drugim v zvezi z razlago meril za upravičenost do odstopanj, vsebino prošenj ter vsebino in ocenjevanjem programov za zmanjšanje specifičnih emisij CO2.

Delegirani akt je bil sprejet 2. junija 2017 in poslan v pregled Evropskemu parlamentu in Svetu. Eden od ciljev navedenega akta je bil, da se zahteve v zvezi s posredovanjem podatkov in spremljanjem prilagodijo spremembi v regulativnem preskusnem postopku za merjenje tovrstnih emisij (glej oddelek 3.4).

3.1 Člen 8(9) Uredbe (ES) št. 443/2009 Komisiji nalaga, da spremeni Prilogo II in z delegiranimi akti določi podrobna pravila za spremljanje in poročanje o podatkih o povprečnih emisijah za nove osebne avtomobile, registrirane na ozemlju EU.

Člen 14a(2) Uredbe (ES) št. 443/2009 pooblašča Komisijo za sprejemanje delegiranih aktov iz členov 8(9) in 11(8) ter tretjega odstavka člena 13(2) in drugega odstavka člena 13(7) navedene uredbe.

Komisija namerava s tem poročilom izpolniti obveznost iz člena 14a(2) Uredbe (ES) št. 443/2009. Na podlagi navedenega člena ima Komisija pooblastilo za sprejetje delegiranih aktov za obdobje petih let od 8. aprila 2014. Prav tako mora Komisija Evropskemu parlamentu in Svetu predložiti poročilo o izvajanju pooblastila, prenesenega nanjo v skladu z navedeno uredbo. To poročilo se pripravi najpozneje devet mesecev pred koncem petletnega obdobja prenosa pooblastila. Prenos pooblastila se samodejno podaljša za enaka obdobja, razen če Evropski parlament ali Svet nasprotuje temu podaljšanju najpozneje tri mesece pred koncem vsakega obdobja.

·spremembe Priloge I do 31. oktobra 2014 (in nato vsaka tri leta) za prilagoditev števila M0 povprečni masi novih osebnih avtomobilov iz preteklih treh let, kot je določeno v členu 13(2);

·dopolnitve Uredbe, med drugim v zvezi z razlago meril za upravičenost do odstopanj, vsebino prošenj ter vsebino in ocenjevanjem programov za zmanjšanje specifičnih emisij CO2, kot je določeno v členu 11(8);

Uredba (ES) št. 443/2009 Evropskega parlamenta in Sveta za nove osebne avtomobile, registrirane v Uniji, določa cilje glede povprečnih emisij CO2, ki jih je treba doseči z izboljšavami v tehnologiji motorjev vozil in inovativnimi tehnologijami.

Odkar je bilo na Komisijo preneseno pooblastilo za sprejetje delegiranih aktov, za namene člena 11(8) ni bil sprejet noben delegirani akt.

3.3 Člen 13(2) Uredbe (ES) št. 443/2009 Komisiji nalaga sprejetje delegiranih aktov, da se do 31. oktobra 2014 (in nato vsaka tri leta) spremeni Priloga I k navedeni uredbi. Cilj tega pooblastila je zagotoviti redno prilagajanje povprečne masne vrednosti, ki se uporabi za izračun specifičnih emisij CO2 za nove osebne avtomobile, in sicer ob upoštevanju povprečne mase novih vozil, registriranih v Uniji v predhodnih treh letih.

Komisija je 31. oktobra 2014 sprejela prvi delegirani akt in ga poslala v pregled Evropskemu parlamentu in Svetu. Po treh letih, 23. januarja 2018, je sprejela drugi delegirani akt in ga poslala v pregled Evropskemu parlamentu in Svetu.

3.4 Drugi pododstavek člena 13(7) Uredbe (ES) št. 443/2009 Komisiji nalaga sprejetje delegiranih aktov, s katerimi se prilagodijo formule iz Priloge I k navedeni uredbi.

Komisija je 2. junija 2017 sprejela Delegirano uredbo Komisije (EU) 2017/1502 in jo poslala v pregled Evropskemu parlamentu in Svetu. Glavni cilj tega pravnega akta je cilje specifičnih emisij CO2 ter zahtevo v zvezi s posredovanjem podatkov in spremljanjem prilagoditi spremembi v regulativnem preskusnem postopku za merjenje tovrstnih emisij. Globalno usklajeni preskusni postopek za lahka vozila (WLTP) je določen v Uredbi Komisije (EU) 2017/1151 in je nadomestil novi evropski vozni cikel (NEDC) v skladu z Uredbo Komisije (ES) št. 692/2008 , z učinkom od 1. septembra 2017.

4. Zaključek

Uredba (ES) št. 443/2009 se uporablja od leta 2009. Komisija je do sedaj sprejela delegirane akte za opredelitev in spremembo pravil za spremljanje in posredovanje podatkov o povprečnih emisijah, zlasti s prilagoditvijo formul za izračun ciljev in masnih vrednosti v prilogah I in II k Uredbi. Evropski parlament in Svet po pregledu teh aktov nista izrazila nobenega nasprotovanja.

Komisija poziva Evropski parlament in Svet, da se seznanita s tem poročilom.